Ce avere are Zelenski în declarația din 2023/ De unde provin cele mai multe venituri
Preşedintele ucrainean Volodimir Zelenski şi familia sa au obţinut un venit de 317.000 de dolari în 2023, potrivit unei declaraţii de avere publicate sâmbătă, relatează în ediţia de duminică kyivindependent.com, citat de News.ro.
Declararea electronică a averii oficialilor ucraineni a fost impusă în 2014, în cadrul luptei împotriva corupţiei.
Această obligaţie a fost suspendată după invazia Ucrainei de către Rusia la 24 februarie 2022, iar Zelenski a reimpus-o prin lege în octombrie 2023.
Şeful statului ucrainean şi membrii familiei sale declară că au obţinut în 2023 venituri în valoare de 12.423.008 grivne (316.700 de dolari, 292.211 de euro), a anunţat sâmbătă preşedinţia ucraineană.
El precizează că 7.455.972 de grivne (190.100 de dolari, 175.377 de euro) provin din vânzarea de obligaţiuni de stat.
Restul de 4.967.036 (126.600 de dolari, 116,833 de euro) reprezintă salarii, dobânzi bancare şi venituri din închirierea unor bunuri imobile, potrivit preşedinţiei.
"Creşterea veniturilor faţăă de 2022 a avut loc în urma reluării plăţii chiriilor", precizează preşedinţia.
Soldul în numerar al familiei Zelenski a scăzut cu aproape 2,8 milioane de grivne (71.000 de dolari, 65.861 de euro), la sfârşitul lui 2023, anunţă preşedinţia.
Volodimir Zelenski şi-a publicat declaraţiile de avere în 2022 şi 2021 în ianuarie.
Potrivit declaraţiei din 2021, preşedintele ucrainean şi familia sa au obţinut venituri în valoare de10.824.507 de grivne (275.352 de dolari, 254.611 de euro), iar în 2022 acestea au scăzut la3.692.683 de grivne (94.000 e dolari. 86.858 de euro).
Preşedinţia explică aceste scăderi de venit prin rezilierea temporară a contractelor imobiliare din Ucraina, din cauza invaziei ruse.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank